ET
L 205/38
Euroopa Liidu Teataja
5.8.2022
2. katsetamisel kasutatavad katse- ja mõõteseadmed on katse jaoks piisavad ja nõuetekohaselt kalibreeritud.
d) Tüübisertifikaadi saamiseks tehakse katselennud meetodite kohaselt, mille amet on selliste katselendude jaoks kindlaks määranud.
Tüübisertifikaadi taotleja teeb kõik katselennud, mis on vajalikud selleks, et teha kindlaks vastavus kohaldatavale tüübisertifitseerimise alusele.
Katselennud õhusõiduki lõppkonfiguratsioonis peavad olema piisava kestusega, tagamaks et õhusõiduki esmane kasutuselevõtt ei põhjusta ohutusprobleeme.
e) Tüübisertifikaadi taotleja võimaldab ametil 1. vaadata läbi nõuetele vastavuse tõendamisega seotud mis tahes andmed ja teabe; 2. jälgida või teha nõuetele vastavuse tõendamiseks mis tahes katseid või ülevaatusi; 3. teha füüsiline kontroll toote lõppkonfiguratsioonis esimesele artiklile, et kontrollida projekti vastavust tüübisertifit­ seerimise alusele ja kohaldatavatele keskkonnakaitsenõuetele, ning teha mis tahes muu punktiga 21L.B.46 kindlaks määratud kontrollimine.
f) Pärast nõuetele vastavuse tõendamise lõpetamist kinnitab taotleja ametile, et 1. ta on kooskõlas nõuetele vastavuse tõendamise kavaga tõendanud vastavust tüübisertifitseerimise alusele ja kohaldatavatele keskkonnakaitsenõuetele, mille amet on punktide 21L.B.43 ja 21L.B.45 kohaselt kehtestanud ja taotlejale teatavaks teinud, ning 2. ükski kindlakstehtud näitaja ega omadus ei muuda toodet sertifitseerimisele kuuluva kasutusotstarbe piires ohtlikuks või keskkonnanõuetega vastuolus olevaks.
21L.A.26
Tüübiprojekt
Tüübisertifikaadi taotleja koostab toote tüübiprojekti, mis võimaldab toote kordumatut ja üheselt mõistetavat identifit­ seerimist ning sisaldab järgmist: a) joonised ja tehnilised kirjeldused ning selliste jooniste ja tehniliste kirjelduste loetelu, mis on vajalikud toote konfiguratsiooni ja konstruktsiooniomaduste kindlaksmääramiseks; b) teave kasutatud materjalide ja menetluste kohta; c) teave tootmis- ja monteerimismeetodite kohta; d) lennukõlblikkuse mis tahes piirangud; e) keskkonnahoidlikkusnõuded ning f) mis tahes muud andmed, mis võimaldavad võrdluse põhjal kindlaks teha hilisemate sama tüüpi toodete lennukõlblikkuse ja, kui see on asjakohane, keskkonnahoidlikkuse.
21L.A.27
Tüübisertifikaadi väljaandmise nõuded
Tüübisertifikaadi saamiseks teeb taotleja järgmist: a) tõendab punkti 21L.A.23 kohaselt oma projekteerimispädevust; b) tõendab punkti 21L.A.25 kohaselt projekteerimistingimustele vastavust; c) tõendab õhusõiduki tüübisertifikaadi puhul, et kui õhusõidukile on paigaldatud mootor või propeller või mõlemad, on nende jaoks olemas kas 1. tüübisertifikaat, mis on välja antud või kindlaks määratud I lisa (osa 21) kohaselt või välja antud käesoleva lisa kohaselt, või 2. õhusõiduki tüübisertifikaadi taotlus ning taotleja on punkti 21L.A.25 kohase nõuetele vastavuse tõendamise ajal taganud mootori ja propelleri vastavuse nõuetele; d) tõendab, et pärast füüsilise kontrolli tegemist kõnealuse toote lõppkonfiguratsioonis esimesele artiklile või pärast ameti tehtud mis tahes muud punkti 21L.B.46 alapunktide c ja d kohast kontrollimist ei jäänud lahendamata probleeme.